కడియం కావ్య

కడియం కావ్య తెలంగాణ రాష్ట్రానికి చెందిన వైద్యురాలు, సామాజిక కార్యకర్త, రాజకీయ నాయకురాలు. ఆమె కడియం ఫౌండేషన్ ద్వారా వివిధ సామజిక కార్యక్రమాలు నిర్వహిస్తూ 2024లో జరిగే పార్లమెంట్ ఎన్నికల్లో వరంగల్ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి విజయం సాధించింది.

జననం, విద్యాభాస్యం
ఆమె దక్కన్ మెడికల్ కాలేజీలో ఎంబిబిఎస్ చేశాక, ఉస్మానియా మెడికల్ కాలేజీ లో పోస్ట్ గ్రాడ్యుయేషన్ ఎండి (పాథాలజీ) పూర్తి చేసి, వరంగల్‌ లో కాకతీయ మెడికల్ కాలేజీలో సీనియర్ రెసిడెంట్ డాక్టర్‌గా పని చేసింది.

రాజకీయ జీవితం
కడియం కావ్య తన తండ్రి కడియం శ్రీహరి అడుగుజాడల్లో రాజకీయాల్లోకి వచ్చి  2024లో జరిగే లోక్‌సభ ఎన్నికల్లో ఆమెను మార్చి 13న వరంగల్‌ ఎంపీ అభ్యర్థిగా కేసీఆర్‌ ప్రకటించాడు. ఆమె మార్చి 29న వరంగల్‌ లోక్‌సభ స్థానానికి బీఆర్ఎస్ అభ్యర్థిగా పోటీ నుంచి తప్పుకొంటున్నట్లు, పార్టీకి రాజీనామా చేస్తున్నట్లు ప్రకటించింది.

కడియం కావ్య 2024 మార్చి 31న బీఆర్ఎస్ పార్టీని వీడి తెలంగాణ రాష్ట్ర వ్యవహారాల ఇంఛార్జ్ దీపాదాస్ మున్షీ, ముఖ్యమంత్రి రేవంత్ రెడ్డి సమక్షంలో కాంగ్రెస్ పార్టీలో చేరింది. ఆమెను ఏప్రిల్ 1న వరంగల్‌ కాంగ్రెస్ ఎంపీ అభ్యర్థిగా కాంగ్రెస్ పార్టీ ప్రకటించింది. ఆమె 2024లో జరిగిన లోక్‌సభ ఎన్నికలలో తన సమీప ప్రత్యర్థి బీజేపీ అభ్యర్థి ఆరూరి రమేష్ పై 220339 ఓట్ల మెజారిటీతో గెలిచి తొలిసారి లోక్‌సభ సభ్యురాలిగా ఎన్నికైంది.

మూలాలు

వర్గం:భారత జాతీయ కాంగ్రెస్ నాయకులు
వర్గం:భారత్ రాష్ట్ర సమితి మాజీ నాయకులు
వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు